Diari Oficial de la Generalitat Valenciana


Sumari del DOGV 9217, del 17-11-2021 (2021/10669)

Informació pública de l'aprovació de l'informe ambiental i territorial estratègic de la modificació del Pla parcial d'ordenació del sector «Calvari II», de Pego. Expedient 1403/2021.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10017


Data del document
:   21-10-2021

Organisme emissor
:   Ajuntament de Pego

Tipus de document
:   Anunci

Descriptors 

:   * Pego
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació del Pla parcial d'ordenació del sector «Calvari II», de Pego. Expedient 1403/2021. [2021/10021]  
En compliment del que es disposa en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP; hui article 53 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge), es publica la Resolució de 7 octubre de 2021, de l'Alcaldia Presidència (Decret 2021/2001; Exp. 1403/2021), relativa a l'informe ambiental i territorial estratègic del Pla parcial modificatiu de l'ordenació detallada del sector «Calvari II», de Pego, que es reprodueix en la pàgina web municipal i que, textualment, en la part dispositiva, diu:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla parcial modificat del sector de sòl urbanitzable no detallat «Calvari II» definit pel PGOU de Pego, formulat per la representació de la mercantil INA Verdala Promociones, SL, per considerar que aquest pla no té efectes significatius en el medi ambient.  
  
Segon. Incloure l'informe ambiental i territorial estratègic en la documentació de la modificació de planejament urbanístic, i sol·licitar a la mercantil INA Verdala Promociones, SL, que presente la versió final del pla, en la qual haurà d'incloure les determinacions i condicionants referits en els fonaments tecnicojurídics d'aquesta resolució.  
  
Tercer. Publicar aquesta resolució d'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i en la pàgina web de l'Ajuntament de Pego, i disposar la prossecució de l'expedient administratiu conforme a la normativa aplicable.  
L'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
Quart. Notificar la present resolució, contra la qual no és possible la interposició de cap recurs, per no ser un acte definitiu en via administrativa, sense perjudici que puguen utilitzar-se els mitjans de defensa que s'estimen convenients en dret i dels recursos que, si escau, pertoquen en via administrativa o contenciosa administrativa contra l'acord d'aprovació de l'instrument de planejament.»  
Cosa que es publica per a coneixement general.  
  
Pego, 21 d'octubre de 2021.- L'alcalde president: Enrique Moll Briones.